बाक्सा जिल्लानि बेन्दोंआव थानाय तामुलपुर पुलिस थानानि सिङाव गरेश्वर सकाव दिनै 1.30 बाजिसोआव लामानि जाब्रथायजों जायगायावनो जिउ गोमानो गोनां जादों । पुलिस बिफाना फोरमायनाय बादिब्ला खारबाय थानाय AS25 DC4831 नं दामपार ट्राक गारिनि उनजों AS 28 7253 नं स्कुटि गंसे फैबाय थानाय समाव खारबाय थानाय दामपार गारिया हरखाब ब्रेक हमना होनायाव उनथिंजाय फैनाय स्कुटिआ हरखाबै दामपारनि उननि साकायाव हाब्रनानै जायगायावनो जिव गोमायो । जिव गोमानाइ सुबुंखौ बाराइगावनि गलक बसुमतारी(49) होननानै सिनायनो हानाय जादों। जाथाय जानाय खौरांखौ तामुलपुर पुलिस बिफाननो खौरां हरनाय लेखा पुलिस बिफाना जाथाइ थिलियाव नुजाथिफैयो आरो लोगो लोगो गोथै देहाखौ मसुलपुर देहा फाहामसालिआव पसमर्टन खालामनो लांनाय जायो । गलक बसुमतारी खौ नलबारि एग्रिकालसार बिफानाव साख्रि मावोमोन होनना मिथिनो मोननाय जायो।